

REPUBLIKA HRVATSKA

BRODSKO-POSAVSKA ŽUPANIJA

OPĆINA OKUČANI

OPĆINSKO VIJEĆE

**Z A P I S N I K**

sa 20. /devetnaeste/ sjednice Općinskog vijeća Općine Okučani koja je održana 20. ožujka 2024. godine, u Općinskoj vijećnici, Trg dr. Franje Tuđmana 1.

Sjednica je započela u 17:00 sati.

Na sjednici je nazočno 12 od ukupno 13 pozvanih vijećnika i to: Ivica Pivac, Josip Agatić, Branko Šimonji, Perica Maras, Ivana Mijatović, Marinka Blažević, Milan Vučković, Marija Kulundžić, Dragan Šimić, Borislav Ojdanić, Gordana Kljaić i Milenko Ećimović.

Nisu nazočni: Anita Matić.

Predsjednik Općinskog vijeća Općine Okučani utvrđuje da je na sjednici nazočno 12 vijećnika, odnosno da postoji kvorum za pravovaljani rad i odlučivanje.

Pored vijećnika Općinskog vijeća na sjednici su nazočni i: Aca Vidaković- načelnik Općine Okučani, Siniša Martinović-zamjenik načelnika općine Okučani, Marina Jurjević- pročelnica Jedinstvenog upravnog odjela Općine Okučani, Ruža Vidović- stručni suradnik za praćenje prostornog planiranja i poljoprivredno zemljište, Sanja Markanović- stručni suradnik za opće i upravne poslove, Snježana Redžić- Radio „Bljesak“.

Sjednicom je predsjedavao i rukovodio Ivica Pivac- predsjednik Općinskog vijeća Općine Okučani.

Zapisnik je vodila Sanja Markanović- stručni suradnik za opće i upravne poslove Općine Okučani.

Nazočni su uz poziv na sjednicu dobili i Zapisnik sa 19. sjednice općinskog vijeća pa je predsjedavajući dao Zapisnik na raspravu.

Nakon zaključene rasprave predsjedavajući je dao Zapisnik na usvajanje. Općinsko vijeće je glasovanjem sa 11 glasova „za“, nitko „protiv“ i bez „suzdržanih“ donijelo

Z A K LJ U Č A K

O USVAJANJU ZAPISNIKA SA 19. SJEDNICE OPĆINSKOG VIJEĆA OPĆINE OKUČANI ODRŽANE 29. VELJAČE 2024. GODINE

Nakon usvajanja Zapisnika sa 19. sjednice, predsjedavajući je dao na razmatranje dnevni red.

Predsjednik vijeća daje dnevni red na glasovanje.

Općinsko vijeće je glasovanjem sa 12 „za“, nitko „protiv“ i bez „suzdržanih“ usvojilo slijedeći

DNEVNI RED

1. AKTUALNI SAT;

2. PRIJEDLOG IZVJEŠĆA OPĆINE OKUČANI O PROVEDBI PLANA GOSPODARENJA OTPADOM ZA 2023. GODINU I DONOŠENJE ZAKLJUČKA O USVAJANJU;

3. PRIJEDLOG ODLUKE O UGOSTITELJSKOJ DJELATNOSTI NA PODRUČJU OPĆINE OKUČANI;

4. PRIJEDLOG ODLUKE O KOEFICIJENTIMA ZA OBRAČUN PLAĆE SLUŽBENIKA U JEDINSTVENOM UPRAVNOM ODJELU OPĆINE OKUČANI;

5. PRIJEDLOG IZVJEŠĆA O RADU NAČELNIKA ZA RAZDOBLJE OD 1. SRPNJA DO 31. PROSINCA 2023. GODINE I DONOŠENJE ZAKLJUČKA O USVAJANJU;;

6. PRIJEDLOG ODLUKE O PRODAJI NEKRETNINE U VLASNIŠTVU OPĆINE OKUČANI;

7. PRIJEDLOG GODIŠNJEG PROVEDBENOG PLANA UNAPREĐENJA ZAŠTTITE OD POŽARA ZA PODRUČJE OPĆINE OKUČANI ZA 2024.GODINU;

TOČKA 1. AKTUALNI SAT;

Predsjednik Općinskog vijeća Ivica Pivac otvorio je 20. sjednicu Općinskog vijeća Općine Okučani te je pozdravio nazočne vijećnike, načelnika Općine Okučani gosp. Acu Vidakovića, službenike Jedinstvenog upravnog odjela Općine Okučani, novinarku radio postaje Bljesak Snježanu Redžić te je dao riječ načelniku da izvijesti o aktualnostima koje su se događale od protekle sjednice.

Načelnik je rekao da je objavljena Odluka o odabiru kandidata za Program „Zaželi“ koji uskoro kreće u provedbu, i u sklopu tog programa bit će zaposleno 25 djelatnika koje će brinuti o 150 korisnika, a ugovori sa djelatnicima će biti potpisani 22.03.2024. godine i početak rada 02.04.2024. godine.

U sklopu Projekta Javni rad odobreno nam je financiranje/sufinanciranje za 3 djelatnika u trajanju od 6 mjeseci.

Općina Okučani zajedno s Ministarstvom poljoprivrede organizirati će predavanje za poljoprivrednike koji će na predavanje biti pozvani i obavješteni o mjestu i vremenu održavanja.

Hrvatski zavod za zapošljavanje, Područni ured Slavonski Brod poziva na prezentaciju Mjera aktivne politike zapošljavanja koja će se održati 26.03.2024. godine u 10,00 sati u zgradi Općine Okučani.

U tijeku su radovi na projektu uređenja pješačke i biciklističke staze u Ulici kardinala bl. Alojzija Stepinca.

Nastavljaju se radovi na Proizvodno- poslovnoj zoni u Okučanima.

Započeti su radovi na Memorijalno interpretacijskom centru VRO Bljesak u Okučanima.

Načelnik je rekao da je organiziran program povodom Cvjetnice, predviđeno je da u nedjelju 24. ožujka bude vožnja vlakićem za najmlađe- podjela paketića, zatim kazališna predstava i nakon toga druženje na trgu dr. Franje Tuđmana gdje će biti i mali uskršnji sajam.

Nakon izlaganja načelnika, predsjednik poziva vijećnike da se uključe sa pitanjima.

Kako nije bilo pitanja, prešlo se na 2. točku dnevnog reda.

TOČKA 2. PRIJEDLOG IZVJEŠĆA OPĆINE OKUČANI O PROVEDBI PLANA GOSPODARENJA OTPADOM ZA 2023. GODINU I DONOŠENJE ZAKLJUČKA O USVAJANJU;

Predlagatelj Izvješća Općine Okučani o provedbi plana gospodarenja otpadom za 2023. godinu je Općinski načelnik.

Obrazloženje daje Općinski načelnik.

Prijedlog Izvješća Općine Okučani o provedbi plana gospodarenja otpadom za 2023. godinu s obrazloženjem, vijećnici su primili u materijalnima za 20. sjednicu Općinskog vijeća.

Predsjednik prijedlog daje na raspravu. U raspravi sudjeluje vijećnik Borislav Ojdanić /SDP/ Znači li to da će doći do poskupljenja komunalnog otpada? Načelnik odgovara da će komunalno poduzeće „Sloboština“ uvesti paušal za odvoz komunalnog otpada, miješanog komunalnog otpada – zelene kante u iznosu od 1,00 euro a cijena odvoza miješanog komunalnog otpada će iznositi 5,31 euro. Načelnik je rekao kako je komunalno poduzeće Sloboština najjeftinije na našem području po pitanju odvoza komunalnog otpada, a trošak zbrinjavanja komunalnog otpada na deponiju poskupilo je 130% što znači da nešto moramo poduzeti jer poslovanje sa ovim cijenama jednostavno nije održivo. Nakon kraće rasprave, Predsjednik daje Prijedlog Izvješća Općine Okučani o provedbi plana gospodarenja otpadom za 2023. godine na glasanje i utvrđuje da je sa 12 glasova „za“, nitko „protiv“ i nitko „suzdržan“ od glasanja doneseno Izvješća Općine Okučani o provedbi plana gospodarenja otpadom za 2023. godinu.

/ Izvješće i Zaključak u privitku Zapisnika i čini njegov sastavni dio/.

TOČKA 3. PRIJEDLOG ODLUKE O UGOSTITELJSKOJ DJELATNOSTI NA PODRUČJU OPĆINE OKUČANI;

Predlagatelj Odluke o ugostiteljskoj djelatnosti na području Općine Okučani je Općinski načelnik.

Obrazloženje daje Općinski načelnik i Marina Jurjević pročelnica Jedinstvenog upravnog odjela Općine Okučani.

Prijedlog Odluke o ugostiteljskoj djelatnosti na području Općine Okučani, vijećnici su primili u materijalima za 20. sjednicu Općinskog vijeća. Predsjednik otvara raspravu. Nitko se ne javlja za riječ stoga predsjednik daje Prijedlog Odluke o ugostiteljskoj djelatnosti na području Općine Okučani na glasanje i utvrđuje da je sa 12 glasova „za“, nitko „protiv“ i nitko „suzdržan“ od glasanja donesena Odluka o ugostiteljskoj djelatnosti na području Općine Okučani.

/ Odluka o ugostiteljskoj djelatnosti na području Općine Okučani

u privitku Zapisnika i čini njegov sastavni dio/.

TOČKA 4. PRIJEDLOG ODLUKE O KOEFICIJENTIMA ZA OBRAČUN PLAĆE SLUŽBENIKA U JEDINSTVENOM UPRAVNOM ODJELU OPĆINE OKUČANI;

Predlagatelj Odluke o koeficijentima za obračun plaće službenika u Jedinstvenom upravnom odjelu Općine Okučani je Općinski načelnik.

Obrazloženje daje Općinski načelnik.

Prijedlog Odluke o koeficijentima za obračun plaće službenika u Jedinstvenom upravnom odjelu Općine Okučani s obrazloženjem, vijećnici su primili u materijalima za 20. sjednicu Općinskog vijeća. Predsjednik otvara raspravu. U raspravi sudjeluje vijećnik Borislav Ojdanić- /SDP/ - Pročitao sam Odluku i smatram da su ovi koeficijenti mali za posao koji odradi Pročelnica i ostali službenici i predlažem koeficijente od 1,80 do 2,40.

Načelnik sudjeluje u raspravi i pojašnjava Odluku na način da su to koeficijenti koji su usklađeni sa koeficijentima državnih službenika i da će za sada tako ostati. Nakon kraće rasprave predsjednik daje Prijedlog Odluke o koeficijentima za obračun plaće službenika u Jedinstvenom upravnom odjelu Općine Okučani na glasanje i utvrđuje da je sa 12 glasova „za“, nitko „protiv“ i nitko „suzdržan“ od glasanja donesena Odluke o koeficijentima za obračun plaće službenika u Jedinstvenom upravnom odjelu Općine Okučani.

/ Odluka u privitku Zapisnika i čini njegov sastavni dio/.

TOČKA 5. PRIJEDLOG IZVJEŠĆA O RADU NAČELNIKA ZA RAZDOBLJE OD 1. SRPNJA DO 31. PROSINCA 2023. GODINE;

Predlagatelj Izvješća o radu načelnika za razdoblje od 1. srpnja do 31. prosinca 2023. godine je Općinski načelnik.

Obrazloženje daje Općinski načelnik.

Prijedlog Izvješća o radu načelnika za razdoblje od 1. srpnja do 31. prosinca 2023. godine s obrazloženjem, vijećnici su primili u materijalima za 20. sjednicu Općinskog vijeća. Predsjednik otvara raspravu. Nitko se ne javlja za riječ stoga predsjednik daje Prijedlog Izvješća o radu načelnika za razdoblje od 1. srpnja do 31. prosinca 2023. godine na glasanje i utvrđuje da je sa 12 glasova „za“, nitko „protiv“ i nitko „suzdržan“ od glasanja doneseno Izvješće o radu načelnika za razdoblje od 1. srpnja do 31. prosinca 2023. godine.

/ Izvješće i Zaključak u privitku Zapisnika i čine njegov sastavni dio/.

TOČKA 6. PRIJEDLOG ODLUKE O PRODAJI NEKRETNINA U VLASNIŠTVU OPĆINE OKUČANI;

Predlagatelj Odluke o prodaji nekretnina u vlasništvu Općine Okučani je Općinski načelnik.

Obrazloženje daje Općinski načelnik.

Prijedlog Odluke o prodaji nekretnina u vlasništvu Općine Okučani s obrazloženjem, vijećnici su primili u materijalima za 20. sjednicu Općinskog vijeća. Predsjednik otvara raspravu. U raspravi sudjeluje vijećnik Borislav Ojdanić- /SDP/ - Smatram da je ovo preniska cijena za prodaju zemljišta i ne podržavam ovu Odluku.

Načelnik odgovara - Odluka je pisana temeljem procjene ovlaštenog sudskog procjenitelja i ja ne mogu mijenjati Odluku.

Za riječ se ponovno javlja Borislav Ojdanić- Morate znati da je ovlašteni sudski procjenitelj dao početnu cijenu ispod koje ne smije ići prodaja, a Općinsko vijeće može odrediti cijenu za prodaju nekretnine.

U raspravi sudjeluju Siniša Martinovi, Ruža Vidović, Marina Jurjević, Milan Vučković.

Za riječ se javlja Općinski načelnik Aca Vidaković- s obzirom da se Općinsko vijeće ne slaže sa početnom cijenom koja je zapravo tržišna cijena, a koja se utvrđuje procjembenim elaboratom kojeg izrađuje ovlašteni sudski procjenitelj za procjenu nekretnina i za koju smatrate da je preniska a obzirom da Općinsko vijeće nema mogućnost izmjene početne cijene na ovoj sjednici jer je tako propisano Odlukom o raspolaganju nekretninama na području Općine Okučani predlažem izmjenu Odluke na slijedećoj sjednici na način da piše „ iznimno ukoliko Općinsko vijeće Općine Okučani utvrdi da je to u interesu Općine Okučani, isto može početnu cijenu na javnom natječaju – odluci o prodaji nekretnina utvrditi u iznosu višem od njezine tržišne cijene i ako niste suglasni nemojte sad ni podržati ovu odluku pa ćemo vidjeti na koji način možemo mijenjati Odluku o prodaji nekretnina na području Općine Okučani pa ćemo onda ići u raspisivanje natječaja za prodaju nekretnine rekao je načelnik.

Nakon zaključene rasprave predsjednik daje Prijedlog Odluke o prodaji nekretnine u vlasništvu Općine Okučani na glasanje i utvrđuje da je sa 12 glasova „protiv“, nitko „za“ i nitko „suzdržan“ od glasanja nije usvojena Odluka o prodaji nekretnina u vlasništvu Općine Okučani.

/ Odluka u privitku Zapisnika i čini njegov sastavni dio/.

TOČKA 7. PRIJEDLOG GODIŠNJEG PROVEDBENOG PLANA UNAPREĐENJA ZAŠTTITE OD POŽARA ZA PODRUČJE OPĆINE OKUČANI ZA 2024.GODINE;

Predlagatelj Godišnjeg provedbenog plana unapređenja zaštite od požara za područje Općine Okučani za 2024. godinu je Općinski načelnik.

Obrazloženje daje Općinski načelnik.

Prijedlog Godišnjeg provedbenog plana unapređenja zaštite od požara za područje Općine Okučani za 2024. godinu s obrazloženjem, vijećnici su primili u materijalima za 20. sjednicu Općinskog vijeća. Predsjednik otvara raspravu. Nitko se ne javlja za riječ stoga predsjednik daje Prijedlog Godišnjeg provedbenog plana unapređenja zaštite od požara za područje Općine Okučani za 2024. godinu na glasanje i utvrđuje da je sa 12 glasova „za“, nitko „protiv“ i nitko „suzdržan“ od glasanja donesen Godišnji provedbeni plana unapređenja zaštite od požara za područje Općine Okučani za 2024. godinu.

/ Plan u privitku Zapisnika i čini njegov sastavni dio/.

TOČKA 6. R A Z L I Č I T O.

Na kraju sjednice Općinski načelnik rekao je da su u tijeku radovi na kući kod Ivice Lagundžija iz Lađevca, Lađevac br. 150, kojemu je kuća strala u požaru dana 24.02.2024. godine.

Načelnik je rekao kako iznos sredstava koji je Općinsko vijeće odobrilo na prošloj sjednici Općinskog vijeća ne žalost neće biti dovoljan jer se tijekom radova ustanovilo da je potrebno promijeniti gotovo cijeli krov, zatim kompletnu električnu instalaciju uključujući i izmještanje električnog brojila iz kuće itd., saniranje zidova, stropova, podova itd.

Župan je pomogao sa iznosom od 2.000,00 eura na račun Ivice Lagundžija a mi ćemo još pokušati pronaći potrebna sredstva kako bi Ivica mogao živjeti u svojoj kući.

Načelnik je rekao kako će početkom mjeseca travnja biti raspisan Javni poziv da dodjelu javnih priznanja Općine Okučani pa pozivam sve da se uključe i da predlože ako imaju nekoga za javno priznanje Općine Okučani.

Na kraju sjednice predsjednik vijeća Ivica Pivac pozvao je sve vijećnike da se odazovu na manifestaciju domoljubne poezije pod nazivom „BLJESAK SLOBODE“ koja će se održati 27. travnja 2024. godine u 19,00 sati u Društvenom domu u Okučanima povodom 29. obljetnice Vojno-redarstvene operacije „Bljesak“ .

Kako nije bilo više pitanja predsjednik zaključuje sjednicu u 18,05 sati.

 Voditelj zapisnika

 Sanja Markanović Predsjednik Općinskog vijeća

 Ivica Pivac